Tuanku Muhammad dari Negeri Sembilan

Tuanku Sir Muhammad Shah ibni Almarhum Tuanku Antah GCMG KCVO (25 April 1865 - 1 Agustus 1933) adolah Yang di-Pertuan Besar Seri Menanti ka-7 nan mamarentah dari 1888 hingga 1933. Salamo pamarentahannyo, Negeri Sembilan barado di bawah administrasi Inggris pado taun 1889 dan mambantuk Persekutuan Tanah-tanah Melayu pado taun 1895.
Pado bulan Juni 1887, Muhammad diumumkan sabagai saurang Yamtuan dek pamarentah kolonial Inggris. Sir Tuanku Muhammad Shah managakan ulang konstitusi tradisional sarato Undang yang Empat. Pado tanggal 29 April 1898, inyo sacaro patuik dipilih dek Undang yang Empat itu sabagai Yang di-Pertuan Besar; kajadian itu balaku di bawah Negeri Sembilan nan baru didirian. Inyo ditabalkan pado 7 Mei 1898 di Seri Menanti. Sasudah mamarentah salamo 45 taun, pado taun 1933, inyo maningga pado umua 68 taun. Muhammad Shah dimakamkan di Kubur Diraja Seri Menanti.
Tuanku Muhammad dianggap sabagai bapak modernisasi Negeri Sembilan. Sasudah kamatian inyo, sabuah sikolah bahaso Inggirih di Kuala Pilah, Sekolah Menengah Kebangsaan Tuanku Muhammad dinamoan ulang dari namonyo. Sekolah iko adolah nan kaduo paliang tua di Negeri Sembilan, basamo kembarnyo di Johor, Maktab Sultan Abu Bakar jo Sekolah Tinggi Batu Pahat nan badiri pado taun 1914.
Tuanku Muhammad adolah Yamtuan Besar patamo nan manarimo gelar 'Sir' dari Ratu Victoria. Inyo juo marupokan raja Negeri Sembilan nan paliang lamo manjabat dalam sajarah negeri itu. Inyo marupokan salah saurang partisipan dalam Durbar (Konferensi Rajo-rajo) di antaro Persekutuan Tanah-tanah Melayu, basamo Sultan Idris dari Perak, Sultan Abdul Samad dari Selangor jo Sultan Ahmad dari Pahang. Inyo mandirian kolej residensial patamo, The Malay College di Kuala Kangsar. Anak jo cucunyo, Abdul Rahman dari Negeri Sembilan jo Tuanku Ja'afar wakatu mudo baraja ka perguruan iko, nan kaduo-duonyo akhirnya manjadi Yang di-Pertuan Agong patamo jo nan ka sapuluah di Malaysia.
Tuanku Muhammad mambina pambangunan Istano Seri Menanti (kini Museum Diraja Seri Menanti), jo Istano Besar Seri Menanti (kadiaman baru rajo Negeri Sembilan).
Tuanku Muhammad maningga pado 1 Agustus 1933, kiro-kiro jam 3 diniari di Istano Seri Menanti. Indak lamo sasudah kamatiannyo, sanaknyo Tunku Besar Burhanuddin mangumpuakan Penghulu dari Luak Tanah Mengandung (wilayah sakitaran Seri Menanti), tamasuak Datuk dari Ulu Muar, Jempol, Terachi jo Gunung Pasir. Sasudah itu, dibunyian mariam sabanyak 22 tembakan.
Ampek Lembaga utamo Ulu Muar itu mangirim kaba tantang kamatian Tuanku ka Undang yang Empat.
Jasadnyo disamayamkan sahari sasudah kamatiannyo. Hari katigo sasudah kamatiannyo, inyo dianta ka Makam Diraja Seri Menanti. Peti jasadnyo dibaok dari Istana pakai kereta khusus nan ditarik dek Pegawai Sembilan-puluh sembilan, diiriang dek Orang Empat Astana jo Ulama. Nan bakabuang mangiriang dari balakang, dalam urutan: Yang di-Pertuan Besar nan baru Tuanku Abdul Rahman; anggota-anggota tinggi dari kaluarga karajaan; anak putra putri jo pamimpin jo wakil-wakil dari panguwaso lain jo pejabat pamarentah tinggi; pemuka lain; jo para pajabat raja. salamo mairiang itu, mariam dibunyian sabanyak 68 tembakan, manuruik umua Tuanku Muhammad.
Tuanku Muhammad ditaruihan dek anak suluangnyo sakaligus Tunku Muda Serting, Tunku Abdul Rahman sabagai Yang di-Pertuan Besar ka-8 nan lah dipiliah dek Undang yang Empat.